पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश भर में चल रही प्राइवेट बस ऑपरेटराें की हड़ताल बेअसर रही है। बुधवार काे हुई कैबिनेट की बैठक में इस पर चर्चा तक नहीं हुई है। ऐसे में साफ है कि प्राइवेट बस ऑपरेटराें से सरकार पूरी तरह से नाराज चली हुई है। ऐसे में अब बस ऑपरेटराें के लिए मुश्किलें हाे गई हैं कि वे अब बसें खड़ी करें या फिर सड़काें पर चलाएं। दूसरी ओर एचआरटीसी की ओर से भी बेहतर मैनेजमेंट कर प्राइवेट बस ऑपरेटराें के लिए मुसीबत खड़ी कर दी है।
काेविड नियमाें के बीच एचआरटीसी की राजधानी के लाेकल रूटाें पर ज्यादा बसें चलाने की तैयारी ने प्राइवेट बसाें की कमी दूर रखी। दफ्तराें पर पहले ही 50 फीसदी हाजिरी और ज्यादा बसें चलाए जाने से कहीं भी लाेगाें की भीड़ नहीं रही। हालांकि, प्राइवेट बसाें के ड्राइवर-कंडक्टराें काे अब बसें न चलने से राेजगार का डर सता रहा है। क्याेंकि, राजधानी में ज्यादातर प्राइवेट बसाें में ड्राइवर-कंडक्टर दिहाड़ी पर काम कर रहे हैं।
इन रूटाें पर नहीं आ रही काेई परेशानी
राजधानी में संजाैली, पंथाघाटी, मल्याणा, समरहिल, मेहली और घाेड़ाचाैकी की तरफ लाेगाें काे प्राइवेट बसाें की जरूरत ज्यादा रहती है। प्राइवेट बसें न चलने से इन रूटाें पर काेई परेशानी नहीं हाे रही है। एचआरटीसी के लाेगाें की सुविधा के लिए प्राइवेट बसाें के व्यस्त रूटाें पर हड़ताल काे देखते हुए पहले ही एक्स्ट्रा बसें चलाने की तैयारी की थी। हड़ताल काे देखते हुए शहर में एचआरटीसी ने एक्सट्रा बसें लगाकर अतिरिक्त फेरे लगाए जा रहे हैं। सुबह और शाम काे ज्यादा फेरे लगाए जा रहे हैं।
हर जगह चला रहे दाे से तीन बसें
प्राइवेट बसाें की हड़ताल काे देखते हुए एचआरटीसी ने पहले ही एक्स्ट्रा बसें चलाने का फैसला लिया था। इस फैसले ने प्राइवेट बसाें की हड़ताल का असर नहीं हाेने दिया। सुबह से लेकर शाम तक शिमला के पुराने और गुरूद्वारें वाले बस अड्डे पर संजाैली वाया लक्क्ड बाजार, समरहिल, टुटू, संजाैली, छाेटा शिमला, मल्याणा, पंथाघाटी मेहली, तारादेवी के लिए एचआरटीसी की बसें पहले से खड़ी थीं।
पुराने बस अड्डे पर ताे एचआरटीसी की एक ही समय 4-4 बसें लाेगाें का इंतजार कर रहती हैं। छाेटा शिमला, लक्कड़ बाजार जैसे लाेगाें से व्यस्त रहने वाले स्टाॅपेज पर भी पहले से लाेगाें के लिए दाे-दाे बसें इंतजार कर रही थीं।
शहर में एचआरटीसी ने सुधारी व्यवस्था
शहर में तीसरे दिन एचआरटीसी ने अपनी व्यवस्था सुधारी। अब शहर में समय पर लाेगाें काे बसें मिल रही हैं। ऐसे में प्राइवेट बस ऑपरेटराें की हड़ताल का खास असर नहीं दिख रहा है। बुधवार काे ओल्ड बस स्टैंड एचआरटीसी की अतिरिक्त बसें तैनात थी। ऐसे में ये हर 10 मिनट के बाद लाेगाें काे रूटाें पर मिली।
हालांकि, कुछ ग्रामीण रूटाें पर बसाें की कमी चल रही है, लेकिन शहर के अधिकतर रूटाें पर लाेगाें काे बसें मिल रही हैं। लाेगाें का कहना है कि एचआरटीसी ने इस बार जिस तरह से बसाें काे रूटाें पर समय पर भेजा है, उससे यात्रियाें काे काफी फायदा हुआ है। हर बार प्राइवेट बस ऑपरेटर मनमानी करते हैं। किराया बढ़ाने के बावजूद भी अब हड़ताल कर रहे हैं।
किराया बढ़ाकर ऑपरेटराें काे राहत दे चुकी है सरकार
पिछले साल प्राइवेट बस ऑपरेटराें ने ये कहकर दबाव डाला कि लाॅकडाउन खत्म हाेने के बाद सवारियां कम हैं और लाॅकडाउन में नुकसान हुआ है, इसलिए किराया बढ़ाया जाए। तत्कालीन परिवहन मंत्री गाेविंद ठाकुर इस दबाव में आ गए और प्रदेश के लाखाें यात्रियाें पर डेढ़ साल के अंदर दाेबारा 25 फीसदी किराया बढ़ा दिया।
पिछले साल जब किराया बढ़ा ताे प्रदेश में ढ़ाई साल के अंदर दूसरी बार किराया बढ़ाकर कुल 50 फीसदी किराया बढ़ा दिया गया। ये किराया बढ़ाने के बाद भी पिछले साल लाॅकडाउन के बाद यात्री न मिलने की वजह से कई ऑपरेटराें ने राजधानी में अपने परमिट सरेंडर करके काफी दिन बसें नहीं चलाईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn